Biele skvrny flaky na chrbte
Zdravim chcem sa spytat vyhodili sa mi na chrbte biele flaky stalo sa to este pred letom som sppzoroval ked som sa opaloval takze myslim si ze to je strata pigmentu no moze to byt aj nejaka plesen neboli to a ani nesvrbi tak neviem co to moze byt
Dobrý deň,
Ďakujeme za vašu otázku. Biele škvrny v hornej časti tela sú väčšinou prejavom kožného ochorenia (Pityriasis versicolor) spôsobeného hubou Malassezia furfur. Tá kožu osídli, premnoží sa a následne vznikajú pigmentácie, ktoré sa vyskytujú najmä na chrbte, krku a ramenách. Škvrny môžu byť suché a odlupovať sa a v niektorých prípadoch sa môže objaviť aj svrbenie. V zimnom období, keď klesne teplota, môžu zmiznúť, ale v lete sa objavujú znova. Medzi rizikové faktory, ktoré majú určitý súvis s ochorením, patrí zvýšená produkcia potu, hormonálne výkyvy a oslabený imunitný systém. Na liečbu sa používajú antimykotiká vo forme krémov, sprejov, šampónov. V prípade, že topická liečba neúčinkuje alebo ochorenie postihuje väčšie plochy tela, je nevyhnutné podávať systémové antimykotiká.
Na čistenie postihnutých častí tela vám odporúčam penivý gél
Ducray KÉLUAL DS
, ktorý obmedzuje množenie kvasinky Malassezie. Pokožku upokojuje, hydratuje a zmierňuje svrbenie. Naneste 1x alebo 2x denne na vlhkú pokožku. Napeňte, nechajte niekoľko minút pôsobiť a následne opláchnite. Po jemnom osušení pokožky vám odporúčam lokálne aplikovať sprej
Candibene
. Roztok obsahuje účinnú látku klotrimazol, ktorý sa používa pri hubových ochoreniach kože. Aplikujte 2x denne. Pityriasis versicolor sa zvyčajne vylieči po 1-3 týždňovej aplikácii.
V každom prípade je vhodné navštíviť kožného lekára pre správnu diagnostiku ochorenia.
Prajem pekný zvyšok dňa.
S pozdravom
Mgr. Tamara Jakúbeková